รอบเดือนที่มีประจำเดือนเลือดออกมาปกติ คือ วันที่23เมษายน-29เมษายน ช่วงที่เป็นประจำเดือนก็มีอาการปวดท้องน้อยมากแล้วมีเลือดไหลจำนวนเยอะวันที่15พฤษภาคม ได้มีเพศสัมพันธ์กับแฟน(แบบป้องกันใส่ถุงยางอนามัย) วันที่20-22พฤษภาคม มีตกขาวสีน้ำตาลไหลออกมาปริมาณไม่เยอะมากแล้วมีอาการปวดเมื่อยตามตัว,ปวดเต้านม,ปวดท้องวันที่25พฤษภาคมได้ซื้อที่ตรวจครรภ์มาตรวจ ผลคือขึ้น1ขีด วันที่31พฤษภาคมก็ได้ตรวจอีกรอบก็ขึ้น1ขีดวันที่31พฤษภาคม-7มิถุนายน ก็มีตกขาวสีน้ำตาลปนเลือดไหลออกมา มีกลิ่นคาวเลือด เป็นระยะเวลา8วันระหว่างที่สีน้ำตาลปนเลือดออกมาก็มีอาการปวดท้อง,แสบตรงช่องคลอด,นอนไม่หลับวันที่19มิถุนายน ก็ได้ตรวจครรภ์อีกรอบก็ขึ้น1ขีด วันที่22มิถุนายนก็มีตกขาวสีน้ำตาลไหลออกมา ไม่มีกลิ่นคาวเลือด ไหลไม่เยอะมาก อยากจะปรึกษาว่า....- ประจำเดือนมาช้ากว่าปกติและมีตกขาวสีน้ำตาลปนเลือดไหลออกมาจากช่องคลอดหลายวัน แบบนี้ผิดปกติหรือร้ายแรงหรือไม่ ควรต้องไปพบแพทย์ไหมคะ- มีโอกาสจะตั้งครรภ์ไหมคะ- ข้อมูลเพิ่มเติม ดิฉันอายุ18 เคยมีเพศสัมพันธ์(แบบป้องกันใส่ถุงยาง)
สวัสดีค่ะ อาการที่ประจำเดือนมาช้า คือไม่มาเกินไปกว่า 35 วันนับจากรอบก่อนแล้วนั้น อาจเกิดจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยถ้าก่อนหน้านี้มีเพศสัมพันธ์ใส่ถุงยางอนามัยป้องกันไว้ตลอด โอกาสการตั้งครรภ์ก็มีได้น้อยค่ะ น้อยกว่า 1-2%แต่อย่างไรก็ตามถ้าประจำเดือนยังไม่มา และมีตกขาวที่ลักษณะผิดปกติปนเลือดไหลออกมา ก็ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา หรือยังมีเลือดไหลผิดปกติทางช่องคลอดตลอด ควรไปยืนยันผลที่รพ.และหาสาเหตุต่อไป